**REPUBLIKA HRVATSKA**

**ŽUPANIJA OSJEČKO-BARANJSKA**

**OSNOVNA ŠKOLA JOSIPOVAC, JOSIPOVAC**

Osječka 77 A, 31 221 Josipovac

E-mail adresa škole: skola@os-josipovac.skole.hr

KLASA:115-01/20-01/01

URBROJ:2158-25/01-20-01

U Josipovcu, 19.03.2020.

Na temelju članka 7. stavka 2. Zakona o radu (Narodne novine, broj 93/14., 127/17. i 98/19.) i Upute Ministarstva znanosti i obrazovanja KLASA: 602-01/20-01/00178, URBROJ: 533-01-20-0002 od 19. ožujka 2020. godine, ravnateljica Osnovne škole Josipovac, Josipovac donosi

O D L U K U

o obavljanju rada kod kuće radnika

I.

Zbog sprječavanja širenja epidemije bolesti Covid-19 na radnom mjestu, Poslodavac je donio odluku da će u razdoblju od 20. ožujka 2020. godine pa do opoziva ove Odluke učitelji i stručni suradnici raditi kod kuće i to u skladu s procjenom odnosno tehničkim mogućnostima.

Rad učitelja i stručnih suradnika radi provođenja nastave na daljinu odvija se u običajnom opsegu radnog vremena.

Obveze učitelja i stručnih suradnika su:

- osigurati kontakte i način komunikacije (virtualna učionica, telefon, e-mail), svaki dan biti dostupan barem određeno vrijeme u virtualnoj školskoj zbornici,

- obvezno održavanje nastave na daljinu odvija se u običajnom opsegu radnog vremena,

- obvezna priprema sadržaja, održavanje komunikacije s učenicima, roditeljima Školom i Ministarstvom znanosti i obrazovanja te davanje povratne informacije učenicima i roditeljima,

- sudjelovanje u drugim aktivnostima prema uputi ravnatelja i MZO-a.

II.

Administrativno-tehničko osoblje također obavlja rad kod kuće i to u skladu s procjenom odnosno tehničkim mogućnostima u običajnom opsegu radnog vremena.

III.

Iznimno od točke I. i II. ove Odluke rad se odvija u Školi samo kada je to nužno radi kontinuiranog izvođenja nastave na daljinu i prihvata djece koja pohađaju razrednu nastavu ako oba zaposlena roditelja nemaju drugu mogućnost zbrinjavanja djece, odnosno nužnog obavljanja pravnih i računovodstvenih poslova koji se ne mogu obaviti od kuće te nužnog obavljanja čišćenja i održavanja okoliša prema dogovoru s poslodavcem.

IV.

Radnici potpisuju izjavu da imaju uvjete za rad kod kuće radnika u skladu s Uputom Ministarstva znanosti i obrazovanja KLASA: 602-01/20-01/00178, URBROJ: 533-01-20-0002 od 19. ožujka 2020. godine.

Izjava je sastavni dio ove Odluke.

V.

Ova Odluka stupa na snagu danom donošenja i primjenjuje se do opoziva.

Ova Odluka objavljuje se na oglasnoj ploči Škole i web stranici iste.

 Ravnateljica Škole:

 Vlatka Mihaljević, prof.